**УНИВЕРЗИТЕТ У БЕОГРАДУ**

**ФАКУЛТЕТ ОРГАНИЗАЦИОНИХ НАУКА**

**Јове Илића 154, 11000 Београд**

**ИЗБОРНОМ ВЕЋУ ФАКУЛТЕТА ОРГАНИЗАЦИОНИХ НАУКА УНИВЕРЗИТЕТА У БЕОГРАДУ**

**Предмет:** Извештај Комисије о пријављеним кандидатима за избор сарадника у звање сарадника у настави за ужу научну област *Моделирање пословних система и пословно одлучивање*.

Одлуком Изборног већа Универзитета у Београду - Факултета организационих наука, 05-02 број 4/79 од 16.10.2017. године, именовани смо за чланове Комисије за припрему Извештаја за избор сарадника у настави за ужу научну област *Моделирање пословних система и пословно одлучивање*,на одређено време од годину дана, са пуним радним временом. На основу увида у достављени конкурсни материјал, Комисија упућује Декану и Изборном већу Факултета следећи:

**И З В Е Ш Т А Ј**

Конкурс за избор једног сарадника у звање сарадника у настави за ужу начну област *Моделирање пословних система и пословно одлучивање*, објављен је у огласним новинама Националне службе за запошљавање „Послови“ бр. 748 од 25.10.2017. године.

У предвиђеном року пријавили су се кандидати Сандро Радовановић, Јован Буковала и Ненад Тркуља.

**ПОДАЦИ О КАНДИДАТИМА**

1. **САНДРО РАДОВАНОВИЋ**
   1. **Биографски подаци и подаци о образовању**

**Сандро Радовановић** је рођен 26.07.1989. године у Сарајеву. Основну школу и гимназију општег смера завршио је у Београду са одличним успехом. Факултет организационих наука, студијски програм Информациони системи и технологије, уписао је школске 2008/09 године. Дипломирао је 2012. године са просечном оценом 9,43 (девет, 43/100) одбраном дипломског рада под називом „Развој система за подршку одлучивању у спорту“. Студент је мастер студија на Факултету организационих наука, студијски програм Информациони системи и технологије. Током студија више пута је награђиван за постигнуте резултате. У току досадашњег научно-истраживачког рада објавио је 35 радова у часописима и зборницима радова са међународних и домаћих научних скупова. На предметима Центра за пословно одлучивање, односно на предметима Теорија одлучивања и Системи за подршку одлучивању остварио је просечну оцену 10,00.

Кандидат Сандро Радовановић усавршавао се кроз следеће семинаре и обуке: У Порту (Португал) 2013. године стекао сертификат Rapid-I Analyst, којим се потврђује разумевање и способност примене процеса откривања законитости у подацима. Поред наведеног сертификата поседује и сертификатe из области пословног одлучивања (*Machine Learning*, *Data Mining with Weka*, *More Data Mining with Weka*, *Advanced Data Mining with Weka*, *Excel for Data Analysis and Visualisation*, *Analyzing and Visualizing Data with Power BI*, *Probabilistic Graphical Models*, *Statistical Learning*, *Exploratory Data Analysis*, *Exploratory Multivariate Data Analysis*, *Process Mining*, *Data Lakes for Big Data*, *Web Intelligence and Big Data*, *R Programming*, *Statistical Inference*, *Regression Models*, *Statistical Reasoning for Public Health 1*, *Statistical Reasoning for Public Health 2*, *Social Network Analysis* и *Pattern-Oriented Software Architectures for Concurrent and Networked Software*), база података (*Relational Algebra*, *SQL*, *XPath and XQuery*, *Relational Design Theory*, *Unified Modeling Language*, *On-Line Analytical Processing*, *Querying with Transact-SQL*) и операционих истраживања (*Game Theory*, *Linear and Discrete Optimization*, *Linear Algebra - Foundations to Frontiers*), стечених на онлајн курсевима.

* 1. **Радно и наставно искуство**

У јулу 2012. године обавио је стручну праксу у Управи за заједничке послове републичких органа, Влада Републике Србије. Од октобра 2012. године ради у Управи за заједничке послове републичких органа, Влада Републике Србије на радном месту Инжењер за техничку заштиту система. Од марта 2016. године до августа 2016. године био је ангажован као консултант за анализу података од Светске банке на пројекту „Мрежна анализа школског система у Србији: Вертикални преглед“ за потребе Министарства просвете, науке и технолошког развоја. У школској 2014/15 години био је ангажован као сарадник ван радног односа (демонстратор) за ужу научну област Моделирање пословних система и пословно одлучивање на Факултету организационих наука у Београду. На основу индивидуалног статистичког извештаја о вредновању педагошког рада сарадника оцењен је укупном просечном оценом 4,40 на предмету Теорија одлучивања.

Поред сарадничког ангажовања у настави, изводио је обуке „Коришћење и анализа података у служби креирања образовних политика“ у склопу Програма за креирање образовних политика на основу података и резултата истраживања, Сектор за развој и високо образовање у сарадњи са Тимом за социјално укључивање и смањење сиромаштва Владе Републике Србије одржаног у Петници 31.10. - 01.11.2016. године и обуку под називом „Power Pivot“ одржаног у МНГ центру 03.10. и 04.10.2015. године.

* 1. **Остали биографски подаци**

Учествовао као локални организатор конференција и радионица које се односе на област пословног одлучивања, а то су: 1) *1st International Conference on Decision Support Technology (ICDSST)* – Београд, 27.05. - 29.05.2015. године; 2) *2016 South-East European Forum on Data Science* – Београд, 20.06. - 21.06.2016. године; и 3*) 2017 Computational Decision Making and Data Science* – Београд, 12.07. - 13.07.2017. године.

Активно говори и пише на енглеском језику, а служи се и немачким језиком. Од програмских језика поседује знање из језика опште намене као што су *Јаvа*, *C#*, *ASP*.*NET*, *Visual Basic* и *Python*. Такође, поседује знања из програмских језика специфичних за домен математике и статистике као што су *R* и *Matlab*. Зна упитни језик *SQL* и користи језике за веб технологије попут *HTML* и *JavaScript*.

* 1. **Научно-истраживачки рад и библиографија кандидата**

У периоду од априла 2015. године до августа 2016. године учествовао на научном пројекту, који је финансиран од стране Швајцарске националне научне фондације, под називом „Предвиђање будућих стања пацијената: Развој и примена брзих, ефективних и интерпретабилних алгоритама за здравство“ (SCOPES 2014-2016, број пројекта: IZ3Z0\_152415). Такође, у августу 2015. године био је члан пројекта билатералне сарадње Словеније и Србије под називом „Експлораторна анализа скијашких повреда из болничких отпусних листа, пројекат размене Словенија - Србија“ (BI-RS/14-15-027). Од 24.04. до 28.04.2017. године био је на студијском боравку у Берлину у Берлинској школи за економију и право (енг. *Berlin School of Economics and Law*) на тему „Кооперативних студија у Немачкој“ (енг. *Cooperative studies in Germany*). Студијски боравак је спроведен у оквиру DAAD програма у организацији Немачке канцеларије за спољне послове (енг*. German Foreign Office*).

Објавио је следеће научне радове:

Категорија М20:

|  |  |  |  |
| --- | --- | --- | --- |
| **РБ** | **Референца** | **Категорија** | **Поена** |
| 1. | Delibašić, B., **Radovanović, S.**, Jovanović, M., Obradović, Z., & Suknović, M. (*in press*). Ski injury predictive analytics from massive ski lift transportation data. Proceedings of the Institution of Mechanical Engineers, Part P: Journal of Sports Engineering and Technology, 1754337117728600. IF(2016) = 1.000 | M23 | 3 |
| 2. | Canullo L., **Radovanovic S.**, Delibasic B., Blaya J., Penarrocha D., Rakic M. (2017) The predictive value of microbiological findings on teeth, internal and external implant portions in clinical decision making. *Clinical Oral Implants Research, 28*(5), 512–519. DOI: 10.1111/clr.12828. IF(2014) = 3.889. | M21 | 8 |
| 3. | Jovanović, M., **Radovanović, S.**, Vukićević, M., Van Poucke, S., & Delibašić, B. (2016). Building interpretable predictive models for pediatric hospital readmission using tree-lasso logistic regression. *Artificial Intelligence in Medicine, 72*(9) (pp. 12-21). Elsevier Publishing. DOI: 10.1016/j.artmed.2016.07.003. IF(2015) = 2.142. | M21 | 8 |
| 4. | Perović, S., **Radovanović, S.**, Sikimić, V., & Berber, A. (2016) Optimal research team composition: data envelopment analysis of Fermilab experiments. *Scientometrics, 108*(1), 83-111. DOI: 10.1007/s11192-016-1947-9. IF(2015) = 2.084. | M21 | 8 |
| 5. | Canullo L., Tallarico M., **Radovanovic S.**, Delibasic B., Covani U., Rakic M. (2016) Distinguishing predictive profiles for patientbased risk assessment and diagnostics of plaque induced, surgically and prosthetically triggered peri-implantitis. *Clinical Oral Implants Research, 27*(10), 1243–1250. DOI: 10.1111/clr.12738. IF(2014) = 3.889. | M21 | 8 |
| 6. | Vukicevic, M., **Radovanovic, S.**, Delibasic, B., Suknovic, M. (2016). Extending meta-learning framework for clustering gene expression data with component-based algorithm design and internal evaluation measures. *International Journal of Data Mining and Bioinformatics, 14*(2), 101-119. DOI: 10.1504/IJDMB.2016.074682. IF(2015) = 0.528. | M23 | 3 |
| 7. | Canullo, L., Tallarico, M., Rakic, M., **Radovanovic, S.**, Jankovic, S., & Delibasic, B. (2015). Identification of distinguishing predictors for surgically-, prosthetically-triggered and purely plaque induced peri-implantitis. *Clinical Oral Implants Research*, 26, 417. DOI:10.1111/clr.407\_12679, IF(2014) = 3.889. | М21 | 8 |
| 8. | Vukićević, M., **Radovanović, S.**, Milovanović, M., Minović, M. (2014). Cloud Based Metalearning System for Predictive Modeling of Biomedical Data. *The Scientific World Journal*, 2014, Article ID 859279, 10 pages. DOI:10.1155/2014/859279, IF (2013) 1.219. | М21 | 8 |
| 9. | **Radovanović, S.**, Radojičić, M., & Savić, G. (2014). Two-phased DEA-MLA approach for predicting efficiency of NBA players. *Yugoslav Journal of Operations Research*, *24*(3), 347-358. DOI: 10.2298/YJOR140430030R. | M24 | 3 |

Категорија М30:

|  |  |  |  |
| --- | --- | --- | --- |
| **РБ** | **Референца** | **Категорија** | **Поена** |
| 1. | Perovic, V., Sumonja, N., **Radovanovic, S.**, Gemovic, B., Vukicevic, M., Veljkovic, N. (2017) Intrinsically disordered proteins protein-protein interaction predictionmethod based on various sequence representations. In *Proceedings of 3rd NGP-Net Symposium on Non-Globular Proteins* (pp. 28). Košice, Slovakia. | M34 | 0,5 |
| 2. | **Radovanović, S.**, Delibašić, B., & Suknović, M. (2017). Data Visualization and Visual Analytics for Moutain Rescue Service Ski Injury data: Mt. Kopaonik, Serbia case. In *Proceedings of 3rd International Conference on Decision Support System Technology (ICDSST)* (pp. 141-146). Namur, Belgium. | М33 | 1 |
| 3. | Fijačko, N., Povalej Bržan, P., **Radovanović, S.**, Milovanović, E., Jovanović, M., Turajlić, N., Vukićević, M., Suknović, M., Pajnkihar, M., Delibašić, B., Štiglic, G. (2016) Using Visual Analytics for Trend Discovery from Hospital Discharge Data: The Case of Ski Injuries. In *Proceedings of International Scientific Conference »Research and Education in Nursing«* (pp. 223-228). Maribor, Slovenia. | М33 | 1 |
| 4. | Vukicevic, M., **Radovanovic, S.**, Delibasic, B., Suknovic, M. (2016) White-Box Predictive Algorithms for Predicting Disease States on Gene Expression Data – From Component Based Design to Meta Learning. In *Proceedings of Belgrade Bioinformatics Conference – BelBi 2016* (pp. 107). Belgrade, Serbia. | М34 | 0,5 |
| 5. | Vukicevic, M., **Radovanovic, S.**, Stiglic, G., Delibasic, B., Van Poucke, S., Obradovic, Z. (2016) A Data and Knowledge Driven Randomization Technique for Privacy-Preserving Data Enrichment in Hospital Readmission Prediction. In *Proceedings of 5th Workshop on Data Mining in Medicine and Healthcare – SDM DMMH 2016* (pp. 10-18). Miami, Florida, USA. | М33 | 1 |
| 6. | Radojicic, M., Savic, G., **Radovanovic, S.**, Jeremic, V. (2015). A Novel Bootstrap DBA-DEA Approach in Evaluating Efficiency of Banks. In *Proceedings of the 12th Balkan Conference on Operational Research – BALCOR 2015* (pp. 375-384). Constanta, Romania. | М33 | 1 |
| 7. | Vukicevic, M., **Radovanovic, S.**, Vanschoren, J., Napolitano, G., Delibasic, B. (2015). Towards a Collaborative Platform for Advanced Meta-Learning in Healthcare Predictive Analytics. In *Proceedings of the Meta-Learning and Algorithm Selection Workshop MetaSel 2015 – ECML PKDD 2015* (pp. 112-114). Porto, Portugal. Springer International Publishing. | М33 | 1 |
| 8. | Vukicevic, M., **Radovanovic, S.**, Kovacevic, A., Delibasic, B., Suknovic, M. (2015). RM-EHR: RapidMiner Environment for Predictive Analytics on Electronic Health Records. In *Proceedings of the 5th Rapid-Miner Community Meeting and Conference – RapidMiner Wisdom 2015* (pp.49-60). Ljubljana, Slovenia. Springer International Publishing. | М33 | 1 |
| 9. | **Radovanovic, S.**, Vukicevic, M., Kovacevic, A., Delibasic, B., Suknovic, M. (2015). Decision Support System for Hospital Readmission Prediction Based on Meta-Heuristic Feature Selection and Stacking. In *Proceedings of the 6th Rapid-Miner Community Meeting and Conference – RapidMiner Wisdom 2015* (pp. 19-32). Ljubljana, Slovenia. Springer International Publishing. | М33 | 1 |
| 10. | Vukicevic, M., **Radovanovic, S.**, Kovacevic, A., Stiglic, G., & Obradovic, Z. (2015). Improving Hospital Readmission Prediction Using Domain Knowledge Based Virtual Examples. In *Knowledge Management in Organizations* (pp. 695-706). Springer International Publishing. DOI: 10.1007/978-3-319-21009-4\_51 | М33 | 1 |
| 11. | **Radovanovic, S.**, Vukicevic, M., Kovacevic, A., Stiglic, G., Obradovic, Z. (2015). Domain knowledge Based Hierarchical Feature Selection for 30-Day Hospital Readmission Prediction. In *Proceedings of the 15th Conference on Artificial Intelligence in Medicine, AIME 2015* (pp. 96-100). Pavia, Italy: Springer International Publishing. DOI:10.1007/978-3-319-19551-3\_11 | М33 | 1 |
| 12. | Vukićević, M., **Radovanović, S.**, Marković, P., Delibašić, B. (2015). Building interpretable models for 30-day hospital re-admission prediction using evolutionary generic decision trees and knowledge based feature compression. In *Proceedings of the 1st International Conference on Decision Support Systems Technologies – ICDSST 2015* (pp. 53). Belgrade, Serbia. | М34 | 0,5 |
| 13. | Vukićević, M., **Radovanović, S.**, Kovačević, A., Delibašić, B., Suknović, M., Obradović, Z., Štiglic, G., Kalousis, A. (2015). Privacy Preserving DSS for reducing Hospital Readmission rates based on predictive models and knowledge and data sharing. In *Proceedings of the 1st International Conference on Decision Support Systems Technologies – ICDSST 2015* (pp. 52). Belgrade, Serbia. | М34 | 0,5 |
| 14. | **Radovanović, S.**, Milovanović, M., Minović, M., Vukićević, M. (2015). Machine Learning algorithms in service of improving human gait recognition. In *Proceedings of the 1st International Conference on Decision Support Systems Technologies – ICDSST 2015* (pp. 44). Belgrade, Serbia. | М34 | 0,5 |
| 15. | Milovanović, E., Turajlić, N., Delibašić, B., **Radovanović, S.**, Jovanović, M. (2015). Predicting Patients’ Readmission Probabilities on the Basis of Patient Similarities. In *Proceedings of the 1st International Conference on Decision Support Systems Technologies – ICDSST 2015* (pp. 41). Belgrade, Serbia. | М34 | 0,5 |
| 16. | Jovanović, M., **Radovanović, S.**, Delibašić, B. (2015). Interpretable Sparse Models Using ICD-9 Hierarchy For Predicting Pediatric Readmission. In *Proceedings of the 1st International Conference on Decision Support Systems Technologies – ICDSST 2015* (pp. 30). Belgrade, Serbia. | М34 | 0,5 |
| 17. | **Radovanović, S.**, Vukićević, M., Milovanović, E., Popović, M. (2014). MetahAtt: Metaheuristic based optimization extension. *Proceedings of* *5th Rapid-Miner Community Meeting and Conference – RapidMiner World 2014* (pp. 33-46). Boston, United States of America: Shaker Verlag, Aachen. | М33 | 1 |
| 18. | **Radovanović, S.**, Milovanović, E., Aničić, N. (2014). Performance Evaluation of Temporal Features Defined in Oracle 12c Database. *XIV International symposium SymOrg 2014* (pp. 858-866). Zlatibor, Serbia: Faculty of organizational sciences. | М33 | 1 |
| 19. | **Radovanović, S.**, Vukićević, M., Suknović, M. (2014). Meta-Heuristic Based Wrapper Attribute Weighting Techniques for Naïve Bayes Classification. *XIV International symposium SymOrg 2014* (pp. 38-44). Zlatibor, Serbia: Faculty of organizational sciences. | М33 | 1 |
| 20. | **Radovanović, S.**, Radojičić, M., Savić, G. (2013). Efficiency Measurment of NBA Players using Data Envelopment Analysis. *XI Balkan Conference on Operational Research – BALCOR 2013* (pp. 79-88). Belgrade – Zlatibor, Serbia. University of Belgrade, Faculty of Organizational Sciences, Belgrade. | М33 | 1 |
| 21. | **Radovanović, S.**, Vukićević, M., Jovanović, M., Delibašić, B., & Suknović, M. (2013). Meta-Learning System for Clustering Gene Expression Microarray Data. *Proceedings of the 4th Rapid-Miner Community Meeting and Conference - RCOMM 2013* (pp. 97-111). Porto, Portugal: Shaker Verlag, Aachen. | М33 | 1 |
| 22. | **Radovanović, S.**, Trnavac, M., & Makajić-Nikolić, D. (2012). Military Supply Chain Management. *XIII International symposium SymOrg 2012* (pp. 1956-1960). Zlatibor, Serbia: Faculty of organizational sciences. | М33 | 1 |

Категорија М50:

|  |  |  |  |
| --- | --- | --- | --- |
| **РБ** | **Референца** | **Категорија** | **Поена** |
| 1. | **Radovanović, S.**, Radojičić, M., Jeremić, V., & Savić, G. (2013). A Novel Approach in Evaluating Efficiency of Basketball Players. *Management, 67*, 37-45. DOI:10.7595/management.fon.2013.0012 | M51 | 2 |
| 2. | **Radovanović, S.**, Išljamović, S., & Suknović, M. (2013). Predicting students' performance - educational data mining approach. *Inovacije u nastavi* (2/2013), 82-92. | М52 | 1,5 |

Категорија М60:

|  |  |  |  |
| --- | --- | --- | --- |
| **РБ** | **Референца** | **Категорија** | **Поена** |
| 1. | **Radovanovic, S.**, Vukicevic, M., Kovacevic, A., Delibasic, B., Suknovic, M. (2015). Data propositionalization for improving 30-day hospital re-admission prediction. In *Proceedings of the XLII International Symposium on Operational Research - SYM-OP-IS 2015* (pp. 216-219). Srebrno jezero, Serbia. | M63 | 0,5 |
| 2. | **Radovanović, S.**, Vukićević, M., Delibašić, B., & Suknović, M. (2013). Sistem meta-učenja za klasterovanje podataka o ekspresiji gena. *XL Simpozijum o operaiconim istraživanjima – SYM-OP-IS 2013* (pp. 451-456). Zlatibor: University of Belgrade, Faculty of Organizational Sciences. | М63 | 0,5 |

1. **ЈОВАН БУКОВАЛА**
   1. **Биографски подаци и подаци о образовању**

Јован Буковала је рођен 02.06.1994. године у Београду. Основну школу „Свети Сава“ похађао је у периоду од 2001. до 2009. године. Основну школу је завршио са просечном оценом 5,00. Гимназију „Свети Сава“ друштвено језички смер похађао је од 2009. до 2013. године и завршио је са просечном оценом 4,72. Факултет драмских уметности, Универзитета уметности у Београду, смер Менаџмент и продукција позоришта, радија и културе, уписао је 2013. године. Дипломирао је 2017. године, са просечном оценом 9,51. Мастер академске студије, на студијском програму Менаџмент културе и медија, Факултета драмских уметности, Универзитета уметности у Београду уписао је 2017. године.

Кандидат Јован Буковала усавршавао се кроз следеће семинаре и обуке: Теоријска обука за стицање звања ,,вршњачки едукатор за област добробит животиња'' у трајању од 35 сати, Организација за поштовање и бригу о животињама - ORCA и Гимназија ,,Свети Сава'' у Београду (септембар 2010 - јуни 2011.); Фестивал једног писца – Мирослав Крлежа, ГРУПА 484, Удружење за промоцију толеранције и мултикултурализма *''Pontes''* (20.06.2012.); Обука за вршњачког едукатора на тему *Штетност пушења и дуванског дима*, Удружење грађана ''ИНА'' и Министарство омладине и спорта РС (октобар 2012.); Припремна настава за полагање CAE испита, Народни универзитет ''Божидар Аџија'' (17.09.2012-28.01.2013.); Пројекат *Сазнајте шта је НАТО у Прагу и Бриселу*, ISAC фонд - Центар за међународне и безбедносне послове и Амбасада Чешке Републике у Београду (15.10.2012-20.10.2012.); Вршњачки едукатор на пројекту ''За ТОлеранцију и НЕнасиље'', Удружење за Уједињене нације Србије и Градска општина Палилула (22.12.2012.); *Belgrade International Model United Nations - BIMUN 2013*, Удружење за Уједињене нације Србије (14.03.2013-17.03.2013.); Семинар *Пројекат политичке едукације* организованог у склопу *Доситејеве Академије*, Центар за културу и едукацију ''Доситеј Обрадовић'' (29.06.2013.); Радионица *Како интервјуисати децу*, Удружење новинара Србије и *UNICEF* (12.09.2013-13.09.2013.); *Slovenia international Model United Nations* (*SIMUN*), Društvo za spodbujanje in razvoj mednarodnih odnosov (MEOS) (23.09.2013-27.09.2013.); Семинар *Предлог писања пројекта*, ЕДУКО консалтинг д.о.о. Београд (29.11.2014.); Семинар *Прикупљање финансијских средстава – fundraising*, ЕДУКО консалтинг д.о.о. Београд (06.12.2014.); Семинар *Критичке праксе у области уметничке игре II* у оквиру програма 19. Фестивала Кореографских Минијатура, Удружење балетских уметника Србије - репрезентативно удружење у култури (28.05.2015-14.06.2015.); Семинар *Budi Coolturan 2015*, ESTIEM (23.10.2015-24.10.2015.) и Tailor-made training seminar for media professions *Europian Media Standards and the Implementation of the Harmonized Media Legislation in Serbia* = Стручни семинар намењен професионалцима у медијској индустрији *Примена хармонизованих медијских закона у Србији*, Европска унија и Министарство културе и информисања Републике Србије (27.11.2015.).

* 1. **Радно и наставно искуство**

Јован Буковала је од 24.10.2006. до 08.05.2014. године радио као новинар-сарадник у серијалу *Фамилиологија* (емисије: *Из тинејџ угла*, *Корак ка науци* и *Поштована децо*), у Јавној медијској установи, Радио-телевизија Србије. Од 29.04.2009. до 27.03.2015. године радио је као глумац у представама *Позоришна представа*, *Плеј Нушић*, *21.12.2012*, *Тајни дневник Адријана Мола*, *Холивуд*, и *Деца на интернету*. У 2015. години кандидат је радио као менаџер-продуцент I Дечијег балетског фестивала (Мало позориште „Душко Радовић“) и као продуцент представе *Ни риба ни месо* Јоване Стојановић, у оквиру Стеријиног позорја. Од 2016. године ради на Факултету драмских уметности, Универзитета уметности у Београду као демонстратор волонтер за помоћ у извођењу наставе из матичног предмета Позоришна продукција, на основним академским студијама студијског програма Менаџмент и продукција позоришта, радија и културе, на Катедри за менаџмент и продукцију позоришта, радија и културе.

* 1. **Остали биографски подаци**

Кандидат Јован Буковала је члан од 30.01.2014. године Удружења новинара Србије, од 06.08.2014. године International Dance Council - CID-UNESCO, од 25.12.2014. године Београдске секције Међународног савета за игру ЦИД-УНЕСКО (пред. Н.О.), од 14.04.2016. године Удружења менаџера у култури и медијима Србије (оснивач и Председник) и од 29.02.2016. године Студентске иницијативе „Негујмо културу“.

Кандидат је добио следећа признања или награде: Диплома за освојено прво односно друго односно треће место на општинском односно градском односно републичком такмичењу из историје (2006-2009. године); II награда за учешће на градској смотри научно-истраживачких радова (2007. година); Диплома ,,Вук Караџић'' за постигнут изузетан општи успех у учењу и владању у току школовања у основној школи (2009. година); Ђак генерације основне школе (2009. година); Cave Sertificate of Honour, коју додељује UNESCO (2011. године); Светосавска грамата, коју додељује Српска православна црква (2012. године); Светосавска награда за школску 2012/2013. годину за посебан допринос добробити школе и њених ученика, несебично заступање интереса школе и неговање њеног угледа у јавности и награде „Млади лидер Србије“ за 2016. годину, коју додељује Савез економиста Србије.

Члан је Савета, Комисије за вредновање ваннаставних активности студената и наставно-уметничког већа Факултета драмских уметности.

* 1. **Научно-истраживачки рад и библиографија кандидата**

Кандидат Јован Буковала учествовао је на међународним истраживачко-развојним пројектима, као што су „*First South East Europe World Heritage Youth Forum - World Heritage Education: Networking for a Better Common Future*“ (2011. година), „*Second South East Europe World Heritage Youth Forum for Peace and Sustainable Development*“ (2013. година). Такође, 2014. године је учествовао на Летњој уметничкој школи Универзитета уметности у Београду *Кроз вртлоге лима*, а 2015. године на „*9th Unesco Youth Forum - Young Global Citizens for a Sustainable Planet*“.

Кандидат је учествовао на међународним скуповима са излагањима: „*Our Heritage – our identity cradle and crosscultural factor*“, „*Youth role in the World Heritage preservation and protection*“, „*Youth global citizens addressing climate change – Local practices, biodiversity, disasters*“, као и „Језичке и стилске одлике новокомпонованих народних песама“.

Објавио је следеће научне радове:

Категорија М30:

|  |  |  |  |
| --- | --- | --- | --- |
| **РБ** | **Референца** | **Категорија** | **Поена** |
| 1. | Саопштење *Medijska mitologizacija vampira: Ekranizacija istorijske imaginacije lika Save Savanovića* = *Vampire’s Media Mythologization: Adaptation of the Historical Imagination of Sava Savanovic’s Character* са међународног скупа *Mitologija i imaginacija / Međunarodni interdisciplinarni znanstveni simpozij Filozofija medija* *(2016), Cres, Hrvatska, 22-25.9.2016* = *Mythology and Imagination / International Interdisciplinary Symposium Philosphy of Media (2016), Cres, Croatia, September 22-25, 2016* штампано у изводу [urednik Srećko Brdovčak] - Zagreb : Hrvatsko filozofsko društvo: Sveučilište Sjever: Centar za filozofiju medija и mediоloška istraživanja, 2016.  ISBN 9789535631460  (Centar za filozofiju medija i mediološka istraživanja)  1:316.774  (048)  [http://centar-fm.org/images/pdf/Cres%202016%20simpozij%20fin%2014.9.2016.pdf](http://centar-fm.org/images/pdf/Cres%202016%20simpozij%20fin%2014.9.2016.pdf%20)  (стр. 40) | M34 | 0,5 |
| 2. | Саопштење *Развој високошколског образовања у области уметничке игре у Републици Србији* = *The development of higher education in the field of artistic dance in the Republic of Serbia* са међународног скупа *Међународни научни скуп ,,Традиционално и савремено у уметности и образовању'' (1; 2016 ; Косовска Митровица)* штампано у изводу *Зборник апстраката / Први међународни научни скуп Факултета уметности Универзитета у Приштини са привременим седиштем у Косовској Митровици ,,Традиционално и савремено у уметности и образовању'', Косовска Митровица, 4-6. новембар 2016. године* = *Book of abstracts / First international scientific conference of the Faculty of arts of the University of Priština with the temporary seat in Kosovska Mitrovica ''Traditional and contemporary in art and education'', Kosovska Mitrovica, 4-6 November 2016,* Косовска Митровица:  Факултет уметности у Приштини, 2016.  (Београд: C-štampa), стр. 52-53.  ISBN 978-86-83113-12-5 (брош)  УДК 371.3::78(048)  37.036(048)  316.75:78(048)  COBISS.SR-ID 226933004 | М34 | 0,5 |
| 3. | Саопштење *Епистемологија историјске подлоге у ТВ серијама ,,Отписани'' и ,,Повратак отписаних''* = *Epistemology of Historical Background in TV serials ''The Written Off'' and ''The Return of Written Off''* са међународног скупа *Научни скуп са међународним учешћем ,,Наука и савремени универзитет'' (6 ; 2016; Ниш)* штампано у изводу *Књига резимеа / Научни скуп ,,Наука и савремени универзитет 6'' конференција, 12. новембар 2016,* Ниш :  Филозофски факултет Универзитета, 2016, стр. 259.  (Ниш : Филозофски факултет)  ISBN 978-86-7379-431-0  УДК 371 (048)  371.3::811 (048)  811.163.41 (048)  82 (048)  COBISS.SR-ID 227292428 | М34 | 0,5 |
| 4. | Саопштење *Интеркултурални медији у развоју интеркултуралне комуникације* са међународног скупа *Трећа међународна научна конференција ,,Интеркултуралност у образовању 2017.'*' штампано у изводу | М34 | 0,5 |

Категорија М50:

|  |  |  |  |
| --- | --- | --- | --- |
| **РБ** | **Референца** | **Категорија** | **Поена** |
| 1. | Рад Српска Православна Црква и медији у Републици Србији у научном часопису Теолошки погледи : версконаучни часопис ISSN 0497-2597 - Год. 48, бр. 2 (2015), стр. 351-362.  УДК 271.222(497.11)-662:316.77  316.774:2(497.11)  COBISS.SR-ID 217509644 | M53 | 1 |

1. **НЕНАД ТРКУЉА**
   1. **Биографски подаци и подаци о образовању**

**Ненад Тркуља** је рођен 25.07.1984 године у Новом Саду. Школске 2003/04 године уписао је Високу пословну школу у Новом Саду, смер Финансијско пословање и рачуноводство коју је завшрио 2008. године и стекао звање струковни економиста. Након тога, завршио је Факултет техничких наука, одсек Индустријско инжињерство и инжењерски менаџмент, смер Инжењерски менаџмент у Новом Саду и стекао звање дипломирани инжењер менаџмента. Мастер академске студије је завшио 2015. године на Факултету техничких наука, одсек Идустријско инжењерство и инжењерски менаџмент са просечном оценом 7,29.

Ненад Тркуља поседује сертификате „Управљање пројектним циклусом“ и „Основна обука за кориснике система наплата“.

* 1. **Радно и наставно искуство**

Од септембра 2011. године до октобра 2011. године радио је у Републичком заводу за статистику на радном месту Пописивач. Од јула 2013. године до марта 2014. године радио је по уговору о раду у ЈКП „Комуналац“ на радном месту Референт за одржавање и развој водоводног система. Од септембра 2015. године до септембра 2016. године радио је на радном месту Референт набавке и продаје у ЈКП „Комуналац“. На радном месту Послови на ефикасној наплати тешко наплативих заосталих потраживања и послове на обједињеној процедури за издавање грађевинских дозвола радио је од септембра 2016. године до фебруара 2017. године. На радном месту Техничког директора, по уговору о раду, у ЈКП „Комуналац“ радио је од фебруара 2017. године до августа 2017. године.

Кандидат није навео да има искуство у наставном раду.

* 1. **Остали биографски подаци**

Кандидат Ненад Тркуља познаје енглески језик – основни ниво. Кандидат поседује знање рада на рачунару (*Windows*, *Internet*, *Word*, *Excel* и *PowerPoint*).

* 1. **Научно-истраживачки рад и библиографија кандидата**

Кандидат није навео учешће у научно-истраживачком раду.

1. **ЗАКЉУЧАК И ПРЕДЛОГ КОМИСИЈЕ**

На основу увида у достављену документацију, Комисија је констатовала да су кандидати Сандро Радовановић и Јован Буковала доставили документацију предвиђену Конкурсом, те да испуњавају формалне услове прописане Законом о високом образовању, Статутом Факултета организационих наука и Правилником о организацији и систематизацији послова на Факултету, за избор сарадника у настави. Комисија констатује да кандидат Ненад Тркуља не задовољава формалне услове, прописане Законом о високом образовању и Статутом Факултета организационих наука, за избор сарадника у настави, односно да није доставио све потребне доказе предвиђене Конкурсом: да је студент мастер академских или специјалистичких студија, доказ о завршеним основним академским студијама које је завршио са укупном просечном оценом најмање 8,00 и није доставио потврду о положеним испитима.

У оцени успеха на основним академским студијама и самосталном образовању и усавршавању Комисија констатује да је кандидат Сандро Радовановић завршио Факултет организационих наука, Универзитета у Београду, смер Информациони системи и технологије са просечном оценом 9,43, а да је кандидат Јован Буковала завршио Факултет драмских уметности, Универзитета уметности у Београду, смер Менаџмент и продукција позоришта, радија и културе са просечном оценом 9,51. Увидом у оцене на предметима за ужу научну област *Моделирање пословних система и пословно одлучивање* уочено је да кандидат Сандро Радовановић има просечну оцену 10,00 на предметима Центра за пословно одлучивање, као и просечну оцену 10,00 на предметима Лабораторије за операциона истраживања и 9,50 на предметима Катедре за информационе системе која одговарају или су веома блиске ужој научној области за коју се кандидат бира. Кандидат Сандро Радовановић је одбранио дипломски рад из области пословног одлучивања са оценом 10. Оба кандидата су показала тенденцију самосталног усавршавања. Кандидат Сандро Радовановић је завршио већи број курсева са достављеним сертификатима који одговарају ужој научној области *Моделирање пословних система и пословно одлучивање*, док кандидат Јован Буковала поседује одређен број обука, међутим оне не одговарају ужој научној области за коју је конкурс расписан.

У оцени наставног и педагошког рада, Комисија констатује да је кандидат Сандро Радовановић био сарадник у настави ван радног односа (демонстратор) на Факултету организационих наука, Универзитета у Београду на предметима у ужој научној области за коју се бира сарадник, односно на предмету Теорија одлучивања на основним академским студијама. Његов наставни рад, као сарадника у настави, вреднован је високом оценом од стране студената. Кандидат Јован Буковала је ангажован као демонстратор - волонтер на предмету Позоришна продукција, на студијском програму Менаџмент и продукција позоришта, радија и културе, на Факултету драмских уметности, Универзитета уметности у Београду. Комисија констатује да предмет на којем је кандидат Јован Буковала ангажован није у ужој научној области у којој се бира сарадник. Такође, Комисија констатује да је кандидат Сандро Радовановић држао обуке из уже научне области за коју се бира сарадник у настави. Кандидат Јован Буковала је такође држао обуке, међутим обуке нису из уже научне области *Моделирање пословних система и пословно одлучивање*.

У оцени научно-истраживачког рада Комисија констатује да је кандидат Сандро Радовановић објавио укупно 35 радова, од којих је 28 научних радова (8 радова у часописима са SCI листе) и 7 саопштења са међународних скупова штампаних у изводу. Сви објављени радови кандидата Сандра Радовановића припадају ужој научној области за коју се кандидат бира. Кандидат Јован Буковала је објавио укупно 5 радова, од којих је 1 научни рад и 4 саопштења са међународних скупова штампаних у изводу. Комисија констатује да објављени радови кандидата Јована Буковале нису у ужој научној области *Моделирање пословних система и пословно одлучивање*. Такође, Комисија констатује да је кандидат Сандро Радовановић учествовао у међународним научно-истраживачким пројектима и организацији конференција и радионица из уже научне области за коју се бира сарадник. Кандидат Јован Буковала је такође учествовао на међународним пројектима и члан је удружења, међутим пројекти и удружења не припадају области за коју се сарадник бира.

Комисија закључује да је кандидат Сандро Радовановић кандидат чије се претходно образовање, усавршавање, научно-истраживачки и педагошки рад компетенцијски поклапају са ужом научном облашћу *Моделирање пословних система и пословно одлучивање*.

Ценећи све напред изнете елементе, Комисија предлаже Декану и Изборном већу Факултета организационих наука да се Сандро Радовановић изабере за сарадника у настави, за ужу научну област *Моделирање пословних система и пословно одлучивање*, на одређено време од годину дана, са пуним радним временом.

У Београду, 21.11.2017. године

**ЧЛАНОВИ КОМИСИЈЕ:**

1. др Милија Сукновић, редовни проф. ФОН-а, Председник

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. др Борис Делибашић, редовни проф. ФОН-а, члан

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. др Обрад Бабић, редовни проф. Саобраћајног факултета, члан

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_